CELEX: E2012J0007(01)
Language: el
Date: 2017-10-11 00:00:00
Title: Διάταξη του Δικαστηρίου, της 11ης Οκτωβρίου 2017, στην υπόθεση E-7/12 COSTS, Schenker North AB, Schenker Privpak AB και Schenker Privpak AS κατά Εποπτεύουσας Αρχής της ΕΖΕΣ (Φορολόγηση δικαστικών εξόδων — Αποδοτέα έξοδα — Τόκοι υπερημερίας)

25.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/21
            
         ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   της 11ης Οκτωβρίου 2017
   στην υπόθεση E-7/12 COSTS,
   Schenker North AB, Schenker Privpak AB και Schenker Privpak AS κατά Εποπτεύουσας Αρχής της ΕΖΕΣ
   
      (Φορολόγηση δικαστικών εξόδων — Αποδοτέα έξοδα — Τόκοι υπερημερίας)
   
   (2018/C 27/09)
   Στην υπόθεση E-7/12 COSTS, Schenker North AB, Schenker Privpak AB και Schenker Privpak AS κατά Εποπτεύουσας Αρχής της ΕΖΕΣ — ΑΙΤΗΣΗ φορολόγησης των εξόδων που επιδίκασε το Δικαστήριο στην απόφασή του της 9ης Ιουλίου 2013, στην υπόθεση Ε-7/12 Schenker North και λοιποί κατά Εποπτεύουσας Αρχής της ΕΖΕΣ, Συλλογή της νομολογίας του Δικαστηρίου της ΕΖΕΣ 2013, σ. 356, το Δικαστήριο, αποτελούμενο από τον Carl Baudenbacher, Πρόεδρο και Εισηγητή-Δικαστή, τον Per Christiansen και την Ása Ólafsdóttir (ad hoc), Δικαστές, εξέδωσε διάταξη στις 11 Οκτωβρίου 2017, το διατακτικό της οποίας έχει ως εξής:
   
               1.
            
            
               Το συνολικό ποσό των λοιπών εξόδων που πρέπει να καταβάλει η Εποπτεύουσα Αρχή της ΕΖΕΣ στις προσφεύγουσες καθορίζεται σε 63 095 ευρώ.
            
         
               2.
            
            
               Τόκοι υπερημερίας επί του ποσού καταβάλλονται από την ημερομηνία κοινοποίησης της παρούσας απόφασης έως την ημερομηνία καταβολής. Το εφαρμοστέο επιτόκιο υπολογίζεται βάσει του επιτοκίου που εφαρμόζει η Ευρωπαϊκή Κεντρική Τράπεζα στις κύριες πράξεις αναχρηματοδότησης, το οποίο ισχύει την πρώτη ημερολογιακή ημέρα του μηνός κατά τον οποίο πρέπει να πραγματοποιηθεί η καταβολή, προσαυξημένο κατά τρεισήμισι ποσοστιαίες μονάδες.